《爱日二章章十句》
明代·湛若水

瞻彼爱日，实慰我心。自我室处，天光下临。我行千里，弥月霾阴。

天夫痡矣，修途阻深。我行不辰，昊天何心。

爱日熙熙，实系我思。于盘之子，尔暄尔曦。自我弥旬，风雨凄凄。

我心忧矣，阻于涂泥。实命不偶，昊天何私。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。